CC051679 ประกาศผลสอบสัมภาษณ์พนักงานราชการ พนักงานวิเคราะห์แผนวันไหนครับ

**คำตอบ คำถามสายตรง สถ.**

1. กรมส่งเสริมการปกครองท้องถิ่นได้จัดให้มีการประเมินความรู้ ความสามารถ ทักษะ และสมรรถนะ ครั้งที่ 2 พนักงานราชการทั่วไป ตำแหน่งพนักงานวิเคราะห์นโยบายและแผน ในวันอาทิตย์ที่ 6 กรกฎาคม พ.ศ. 2557 ณ มหาวิทยาลัยราชภัฏสวนสุนันทา มีผู้มีสิทธิเข้ารับการประเมิน จำนวน 375 คน   
โดยดำเนินการประเมินสมรรถนะใน 2 ด้าน คือ

1.1 ประเมินสมรรถนะด้านทักษะการใช้คอมพิวเตอร์ โดยวิธีการสอบปฏิบัติ

1.2 ประเมินสมรรถนะด้านคุณลักษณะส่วนบุคคลโดยวิธีการสอบสัมภาษณ์

2. ปัจจุบันการประเมินสมรรถนะด้านคุณลักษณะส่วนบุคคลได้ดำเนินการประมวลผลคะแนนเสร็จเรียบร้อยแล้ว ขณะที่การประเมินสมรรถนะด้านทักษะการใช้งานคอมพิวเตอร์ยังอยู่ระหว่าง  
การประมวลผลคะแนน เนื่องจากต้องใช้ระยะเวลาในการตรวจพิจารณาให้คะแนนตามเอกสารผลการทดสอบปฏิบัติรายบุคคล

3. เมื่อมีการตรวจพิจารณาให้คะแนนการประเมินสมรรถนะด้านทักษะการใช้งานคอมพิวเตอร์ และด้านคุณลักษณะส่วนบุคคลเสร็จเรียบร้อยแล้ว กรมส่งเสริมการปกครองท้องถิ่นจะนำผลคะแนนการประเมินมารวมกันเพื่อพิจารณาประกาศบัญชีรายชื่อผู้ที่ได้คะแนนการประเมินไม่ต่ำกว่าร้อยละ 60 ให้เป็นผู้ที่ผ่านการเลือกสรรตามหลักเกณฑ์และวิธีการที่กำหนดในประกาศคณะกรรมการดำเนินการสรรหาและเลือกสรรพนักงานราชการทั่วไป ตำแหน่งพนักงานวิเคราะห์นโยบายและแผน ลงวันที่ 28 พฤศจิกายน พ.ศ. 2556 เรื่อง การรับสมัครบุคคลเพื่อเลือกสรรเป็นพนักงานราชการทั่วไป กรมส่งเสริมการปกครองท้องถิ่น ให้ทราบทั่วกันโดยเร็ว